*** С Ъ О Б Щ Е Н И Е***

**ВАЖНО ЗА СТУДЕНТИТЕ, КАНДИДАТСТВАЩИ ЗА СТИПЕНДИИ НА УЧЕБНАТА 2024/2025г. СЪГЛАСНО ПОСТАНОВЛЕНИЕ НА МИНИСТЕРСКИ СЪВЕТ № 90/ 26.05.2000 г.**

***І. Необходими документи:***

***1. Молба-декларация*** – подават всички студенти, отговарящи на критериите за получаване на стипендия. Молба-декларация се получава в **Ректората, етаж 3, стая № 47 и № 36.**

***2. Служебни бележки за доходите от***:

 - заплати, вкл. обезщетения за временна нетрудоспособност; - пенсии /без добавките за чужда помощ за инвалидите/; - месечни добавки и месечни помощи за деца; - наеми; - стипендии /без получените от декларатора по това постановление/; - присъдени издръжки; - хонорари; - други доходи- търговия, продажба на селскостопанска продукция, свободни професии, дивиденти от акции и др. доходи/ за периода от **последните шест месеца**, на родители, съпруг/съпруга или студента. **Служебните бележки задължително съдържат Данъчен №, БУЛСТАТ и изходящ №.**

**3. Ксерокопие от смъртен акт** – при един или и двама починали родители – за несемейни студенти.

**4. Ксерокопие от бракоразводно дело** , бележка за присъдени издръжки и бележка от съда дали е водено допълнително дело за промяна на издръжката – за студенти с разведени родители.

**5. Уверение** от съответната образователна институция - за получените или не стипендии за периода от братя, сестри – обучаеми. Не се включва получената стипендия на кандидата.

**6.** Студентите майки/бащи с дете до 6 годишна възраст – **акт за раждане на детето, удостоверение за семейно положение.**

 ***7. Декларация от банка (IBAN)***. Молба-декларацията се заверява служебно в съответната факултетна канцелария, където инспекторът по отчета на учебния процес отразява успеха от зимния и летен семестър на уч. 2023/2024 г. Същото се удостоверява с подпис и печат на факултета. **Молби-декларации, които нямат необходимите документи за целия период, не се разглеждат от Комисията по студентски стипендии**. Доходите на безработни родители се доказват само с документ за поддържана регистрация от Бюрата по труда и/или документ за получените обезщетения от НОИ.

 ***ІІ. Критерии***

1. Стипендии се отпускат на учащи се в редовна форма на обучение, с изключение на студентите, приети по реда на чл.21, ал.2 от Закона за висшето образование /платени магистри/.

**2.** Част от стипендиите се отпускат по чл.2, ал.1 и по чл.4, ал.3, съгласно ПМС №90 / 26.05.2000 г.

**3.** До класиране се допускат всички кандидати с редовни документи, **със среден успех не по-нисък от добър /4,00/** от предходните два семестъра и доход на член от семейството за един месец не повече от **1000 /хиляда/ лева.** При отличен успех **/над 5,50/,** подоходен критерий няма.

**4. Без ограничения по т.3 са:**

- чуждестранни студенти I-ви курс;

- майки (бащи) с деца до 6 г.;

- студенти с ТЕЛК; - студенти с 1 (един) родител и той с ТЕЛК; - студенти сираци.

**5. Студентите нямат право на стипендия, когато:**

**а)** прекъсват или повтарят учебната година или семестър;

**б)** имат един или повече неположени изпити за предходните семестри.

**Изключения:**

 *- повтарящите поради болест;*

 *- студентките майки, повтарящи поради бременност, раждане и отглеждане на дете;*

 *- повтарящи след прекъсване със заверени семестри и положени изпити поради промяна в учебните планове и програми.*

**6.** **Подалите документи с невярно съдържание се лишават от стипендия** до края на обучението си и дължат връщане на получените суми, отпуснати въз основа на документите с невярно съдържание.

**7.** Студентите, напуснали обучението по собствено желание или отстранени, с изключение на случаите по здравословни причини, дължат връщането на получените суми за стипендии.

**8.** Броят на стипендиите, които ще бъдат отпуснати за летния семестър на учебната 2024/2025 г. и размерът им ще бъде определен след обработка на подадените молби.

|  |
| --- |
| ***СРОК И МЯСТО ЗА ПОДАВАНЕ: от 10.02.2025 г. до 28.02.2025 г.- Ректорат, етаж3, стая №47 и №36*** |